S DJ Pult isch als Dracula Grusel Schloss im Stil vo dr Transylvania Party mit viele alte und neue Special Effects usgstattet worde, an dr Bar hän  d Seeräuber vo dr Piratasia d Cocktails gmixt, im Zelt isch traditionelli Skihüttestimmig wie an dr "Erste Prattler Skihütte Night" agseit gsi und am Igang hän d Western-Sherifs und Cowgirls für d Sicherheit und s Wohl vo unsere Gäscht gsorgt. Dr musikalischi LIVE-Leckerbisse hän d Funky Chics us Prattele/Augst zum Beschte geh und d Chraftstoff 5 DJs hän mit de Oldies-Rock-Pop-Greatest-Hits die guete alte Zite loh uflebe. Und dr gröschti Hit isch natürlig wieder mol d Stimmig vom Publikum gsi.